CELEX: 22017D1829
Language: et
Date: 2015-12-11 00:00:00
Title: EMP ühiskomitee otsus nr 318/2015, 11. detsember 2015, millega muudetakse Euroopa Majanduspiirkonna lepingu XIII lisa (Transport) [2017/1829]

12.10.2017   
               
               
                  ET
               
               
                  Euroopa Liidu Teataja
               
               
                  L 263/37
               
            EMP ÜHISKOMITEE OTSUS
      nr 318/2015,
      11. detsember 2015,
      millega muudetakse Euroopa Majanduspiirkonna lepingu XIII lisa (Transport) [2017/1829]
      EMP ÜHISKOMITEE,
      võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
      ning arvestades järgmist:
      
                  (1)
               
               
                  EMP lepingusse tuleb inkorporeerida Euroopa Parlamendi ja nõukogu 14. jaanuari 2009. aasta määrus (EÜ) nr 80/2009 toimimisjuhendi kohta arvutipõhiste ettetellimissüsteemide puhul ning millega tunnistatakse kehtetuks nõukogu määrus (EMÜ) nr 2299/89 (1).
               
            
                  (2)
               
               
                  Määrusega (EÜ) nr 80/2009 tunnistatakse kehtetuks komisjoni määrus (EMÜ) nr 2299/89, (2) mis on inkorporeeritud EMP lepingusse ja mis tuleb sellest tulenevalt EMP lepingust välja jätta.
               
            
                  (3)
               
               
                  Seetõttu tuleks EMP lepingu XIII lisa vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu XIII lisa punkti 63 (nõukogu määrus (EMÜ) nr 2299/89) tekst asendatakse järgmisega:
      „32009 R 0080: Euroopa Parlamendi ja nõukogu määrus (EÜ) nr 80/2009, 14. jaanuar 2009, toimimisjuhendi kohta arvutipõhiste ettetellimissüsteemide puhul ning millega tunnistatakse kehtetuks nõukogu määrus (EMÜ) nr 2299/89 (ELT L 35, 4.2.2009, lk 47).
      Käesolevas lepingus loetakse nimetatud määruse sätteid järgmises kohanduses:
      
                  a)
               
               
                  Artikli 8 lõikes 1 tuleb EFTA riikide puhul sõnade „ühendus“ ja „komisjon“ asemel lugeda „EFTA riigid“.
               
            
                  b)
               
               
                  Artikli 8 lõiget 2 ei kohaldata EFTA riikide suhtes. EFTA riigid teostavad järelevalvet EFTA riikide lennuettevõtjaid diskrimineeriva või nende mittevõrdväärse kohtlemise üle kolmandate riikide süsteemi tarnijate poolt.
               
            
                  c)
               
               
                  Artikli 11 lõikes 8 tuleb EFTA riikide puhul sõnade „direktiiviga 95/46/EÜ ja sellest tulenevalt vastu võetud siseriiklikes sätetes, samuti ühenduse osalusega rahvusvaheliste lepingute sätetes“ asemel lugeda „direktiiviga 95/46/EÜ ja sellest tulenevalt vastu võetud siseriiklikes sätetes“. Artikli 11 lõikes 9 tuleb EFTA riikide puhul sõnade „kõnealuse direktiivi ja sellest tulenevalt vastu võetud siseriiklike sätete, samuti ühenduse osalusega rahvusvaheliste lepingute sätete“ asemel lugeda „kõnealuse direktiivi ja sellest tulenevalt vastu võetud siseriiklike sätete“.
               
            
                  d)
               
               
                  Artiklites 13, 14, 15 ja 16 tuleb EFTA riikide puhul sõna „komisjon“ asemel lugeda „EFTA järelevalveamet“, sõnade „Euroopa Kohus“ asemel lugeda „EFTA kohus“ ning sõnade „asutamislepingu artiklid 81 ja 82“ asemel lugeda EMP lepingu artiklid 53 ja 54“.“
               
            Artikkel 2
      Määruse (EÜ) nr 80/2009 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
      Artikkel 3
      Käesolev otsus jõustub 12. detsembril 2015. aastal, tingimusel et kõik EMP lepingu artikli 103 lõike 1 kohased teated on edastatud (*1).
      Artikkel 4
      Käesolev otsus avaldatakse Euroopa Liidu Teataja EMP osas ja EMP kaasandes.
      
         Brüssel, 11. detsember 2015
         
            
               EMP ühiskomitee nimel
            
            
               eesistuja
            
            Oda SLETNES
         
      
      
         (1)  ELT L 35, 4.2.2009, lk 47.
      
         (2)  EÜT L 220, 29.7.1989, lk 1.
      
         (*1)  Põhiseadusest tulenevad nõuded on nimetatud.
      
         EFTA riikide deklaratsioon
         EMP ühiskomitee 11. detsembri 2015. aasta otsuse nr 318/2015 juurde, millega inkorporeeritakse EMP lepingusse Euroopa Parlamendi ja nõukogu 14. jaanuari 2009. aasta määrus (EÜ) nr 80/2009 toimimisjuhendi kohta arvutipõhiste ettetellimissüsteemide puhul ning millega tunnistatakse kehtetuks nõukogu määrus (EMÜ) nr 2299/89
         
            „Kehtetuks tunnistatud nõukogu määrus (EMÜ) nr 2299/89 ja Euroopa Parlamendi ja nõukogu määrus (EÜ) nr 80/2009 käsitlevad muu hulgas õigust kehtestada konkurentsiõiguse teatavates valdkondades sanktsioone. Viimati nimetatud määruse EMP lepingusse inkorporeerimine ei piira institutsioonilisi lahendusi seoses tulevaste õigusaktidega, millega antakse volitused sanktsioonide kehtestamiseks väljaspool konkurentsiõiguste valdkonda.“